সমগ্র খেলোয়াড়ী জীবনে ১৪ টেস্টে অংশগ্রহণের সুযোগ পেয়েছিলেন পিটার স্লিপ। ১০ মার্চ, ১৯৭৯ তারিখে পাকিস্তানের বিপক্ষে টেস্ট অভিষেক পর্ব সম্পন্ন হয় তার। ইংল্যান্ডের বিপক্ষে ৫-১ ব্যবধানে সিরিজ পরাজয়বরণের পর দল নির্বাচকমণ্ডলী পিটার টুহি, ব্রুস ইয়ার্ডলি ও ফিল কার্লসনকে দল থেকে বাদ দেয়ার চিন্তা করেন। তাদের পরিবর্তে ডেভ হোয়াটমোর, ট্রেভর লাফলিন ও পিটার স্লিপকে দলে নেয়া হয়। এরপর অবশ্য ট্রেভর লাফলিন নিজের নাম প্রত্যাহার করে নেন ও ওয়েন ক্লার্ককে তার স্থলাভিষিক্ত করা হয়েছিল।

রডনি হগ ও অ্যালান হার্স্টের মারাত্মক বোলিংয়ের কল্যাণে অস্ট্রেলিয়া দল বেশ শক্ত অবস্থানে ছিল। দলের সংগ্রহ এক পর্যায়ে ৩০৫/৩ হলেও ৩১০ রানে অল-আউট হয়ে যায়। ফলে পাকিস্তান দল জয়ে সক্ষমতা দেখায়। স্লিপ ১/১৬ ও ১/৬২ এবং ১০ ও ০ রান তুলেন। খেলার এ ফলাফলে দল নির্বাচকমণ্ডলী বেশ ক্ষুদ্ধ হন। পুরো গ্রীষ্মকাল জুড়ে ব্যাপক পরিবর্তনের ঢেউ এ খেলার পরে দেখা যায়। গ্রেইম উড, ওয়েন ক্লার্ক, জিম হিগস ও পিটার স্লিপকে বাদ দিয়ে রিক ডার্লিং, ট্রেভর লাফলিন, ব্রুস ইয়ার্ডলি ও জিওফ ডাইমককে দলে আনা হয়।

ঐ বছরে বর্ষসেরা শেফিল্ড শিল্ড খেলোয়াড় হিসেবে তাকে মনোনীত করা হয়। ঐ গ্রীষ্মে ৩২ গড়ে ৬৫৭ রান ও ২৭ গড়ে ৪৭ উইকেট পেয়েছিলেন তিনি। তবে, এরপর অবশ্য আর তাকে এক মৌসুমে এতোগুলো উইকেট লাভে দেখা যায়নি।

টেস্ট ক্রিকেট
পাকিস্তান গমন, ১৯৮৮
ঘরোয়া ক্রিকেট
খেলার ধরন